CELEX: 32005R0208
Language: da
Date: 2005-02-04 00:00:00
Title: Kommissionens forordning (EF) nr. 208/2005 af 4. februar 2005 om ændring af forordning (EF) nr. 466/2001 for så vidt angår polycykliske aromatiske hydrocarbonerEØS-relevant tekst.

8.2.2005   
            
            
               DA
            
            
               Den Europæiske Unions Tidende
            
            
               L 34/3
            
         
      KOMMISSIONENS FORORDNING (EF) Nr. 208/2005
   af 4. februar 2005
   om ændring af forordning (EF) nr. 466/2001 for så vidt angår polycykliske aromatiske hydrocarboner
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3,
   efter høring af Den Videnskabelige Komité for Levnedsmidler, og
   ud fra følgende betragtninger:
   
               (1)
            
            
               I Kommissionens forordning (EF) nr. 466/2001 (2) er der fastsat grænseværdier for bestemte forurenende stoffer i levnedsmidler, herunder levnedsmidler til spædbørn og småbørn som omhandlet i Kommissionens direktiv 91/321/EØF af 14. maj 1991 om modermælkserstatninger og tilskudsblandinger til spædbørn og småbørn (3) og Kommissionens direktiv 96/5/EF af 16. februar 1996 om forarbejdede levnedsmidler baseret på cerealier og babymad til spædbørn og småbørn (4).
            
         
               (2)
            
            
               Nogle medlemsstater har vedtaget grænseværdier for polycykliske aromatiske hydrocarboner (PAH) i bestemte levnedsmidler. På grund af forskellene mellem medlemsstaterne og den dermed forbundne risiko for konkurrenceforvridning må der træffes EF-foranstaltninger til at sikre markedets enhed, samtidig med at proportionalitetsprincippet respekteres.
            
         
               (3)
            
            
               Den Videnskabelige Komité for Levnedsmidler konkluderede i sin udtalelse af 4. december 2002, at en række PAH er genotoksiske kræftfremkaldende stoffer. De niveauer, der i laboratorieforsøg viste sig at forårsage svulster, lå langt over, hvad der kan forventes at forekomme i levnedsmidler og dermed at blive indtaget. Da virkningerne af genotoksiske stoffer imidlertid ikke er tærskelrelaterede, bør PAH-niveauerne i levnedsmidler bringes så langt ned, som det med rimelighed er muligt.
            
         
               (4)
            
            
               Ifølge Den Videnskabelige Komité for Levnedsmidler kan benzo(a)pyren anvendes som markør for forekomsten og virkningen i levnedsmidler af kræftfremkaldende PAH, herunder benz(a)anthracen, benzo(b)fluoranthen, benzo(j)fluoranthen, benzo(k)fluoranthen, benzo(g,h,i)perylen, chrysen, cyclopenta(c,d)pyren, dibenz(a,h)anthracen, dibenzo(a,e)pyren, dibenzo(a,h)pyren, dibenzo(a,i)pyren, dibenzo(a,l)pyren, indeno(1,2,3-cd)pyren og 5-methylchrysen. Der skal foretages yderligere undersøgelser af det relative indhold af disse PAH i levnedsmidler med henblik på en fremtidig vurdering af benzo(a)pyrens fortsatte egnethed som markør.
            
         
               (5)
            
            
               PAH kan forurene levnedsmidler under opvarmnings- og tørringsprocesser, hvor forbrændingsprodukter kommer i direkte kontakt med levnedsmidlerne. Direkte tørring og opvarmning over åben ild under produktionen af fødevareolier, f.eks. olivenolie af presserester, kan føre til høje PAH-niveauer. Aktivt kul kan anvendes til at fjerne benzo(a)pyren under raffineringen af olier. Det er dog uklart, om raffineringsprocesserne effektivt fjerner alle uønskede PAH. Der bør anvendes produktions- og forarbejdningsmetoder, som forhindrer den oprindelige forurening af olier med PAH.
            
         
               (6)
            
            
               For at beskytte folkesundheden er det nødvendigt med grænseværdier for benzo(a)pyren i bestemte levnedsmidler, der indeholder fedtstoffer og olier, og i levnedsmidler, som kan blive stærkt forurenede under røgnings- og tørringsprocesser. For levnedsmidler til spædbørn er særligt lave grænseværdier nødvendige, som vil kunne overholdes gennem streng kontrol med fremstilling og pakning af modermælkserstatninger, tilskudsblandinger, babymad og forarbejdede levnedsmidler baseret på cerealier til spædbørn og småbørn. Det er også nødvendigt med grænseværdier for levnedsmidler, som kan blive stærkt forurenede på grund af miljøforurening, herunder især fisk og fiskerivarer, f.eks. som følge af olieudslip fra skibe.
            
         
               (7)
            
            
               I nogle levnedsmidler som f.eks. tørrede frugter og kosttilskud har man fundet benzo(a)pyren, men de foreliggende data viser ikke klart, hvilke niveauer der med rimelighed kan overholdes. Der skal foretages yderligere undersøgelser for at klarlægge, hvilke niveauer der med rimelighed kan overholdes for disse levnedsmidler. I mellemtiden bør der anvendes grænseværdier for benzo(a)pyren i relevante ingredienser som f.eks. olier og fedtstoffer, der indgår i kosttilskud.
            
         
               (8)
            
            
               Forordning (EF) nr. 466/2001 bør ændres i overensstemmelse hermed.
            
         
               (9)
            
            
               De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 466/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. april 2005.
   Denne forordning finder ikke anvendelse på produkter, der markedsføres inden den 1. april 2005 i overensstemmelse med de gældende bestemmelser. Fødevarevirksomhedslederen skal kunne dokumentere, hvornår produkterne blev markedsført.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. februar 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 37 af 13.2.1993, s. 1. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      (2)  EFT L 77 af 16.3.2001, s. 1. Senest ændret ved forordning (EF) nr. 684/2004 (EUT L 106 af 15.4.2004, s. 6).
   
      (3)  EFT L 175 af 4.7.1991, s. 35. Senest ændret ved direktiv 2003/14/EF (EUT L 41 af 14.2.2003, s. 37).
   
      (4)  EFT L 49 af 28.2.1996, s. 17. Senest ændret ved direktiv 2003/13/EF (EUT L 41 af 14.2.2003, s. 33).
   
      BILAG
      I bilag I til forordning (EF) nr. 466/2001 tilføjes følgende som sektion 7:
      
         »Sektion 7: Polycykliske aromatiske hydrocarboner (PAH)
         
                     Produkt
                  
                  
                     Grænseværdi
                     (μg/kg vådvægt)
                  
                  
                     Krav til prøveudtagning
                  
                  
                     Krav til analysemetoder
                  
               7.1.   Benzo(a)pyren (2)
                     
                  
               
                     
                                 7.1.1.
                              
                              
                                 Olier og fedtstoffer, der er bestemt til direkte konsum eller til anvendelse som ingredienser i levnedsmidler (3)
                                 
                              
                           
                  
                     2,0
                  
                  
                     direktiv 2005/10/EF (1)
                     
                  
                  
                     direktiv 2005/10/EF
                  
               
                     
                                 7.1.2.
                              
                              
                                 Levnedsmidler til spædbørn og småbørn
                              
                           
                  
                     1,0
                  
                  
                     direktiv 2005/10/EF
                  
                  
                     direktiv 2005/10/EF
                  
               
                     
                                 7.1.2.1.
                              
                              
                                 Babymad og forarbejdede levnedsmidler baseret på cerealier til spædbørn og småbørn (4)
                                 
                              
                           
               
                     
                                 7.1.2.2.
                              
                              
                                 Modermælkserstatninger og tilskudsblandinger til spædbørn og småbørn (5)
                                 
                              
                           
               
                     
                                 7.1.2.3.
                              
                              
                                 Diætpræparater til særlige medicinske formål (6), der er specifikt bestemt til spædbørn
                              
                           
               
                     
                                 7.1.3.
                              
                              
                                 Røget kød og røgede kødprodukter
                              
                           
                  
                     5,0
                  
                  
                     direktiv 2005/10/EF
                  
                  
                     direktiv 2005/10/EF
                  
               
                     
                                 7.1.4.
                              
                              
                                 Røget fiskekød (muskelkød) og røgede fiskerivarer (7), bortset fra toskallede bløddyr
                              
                           
                  
                     5,0
                  
                  
                     direktiv 2005/10/EF
                  
                  
                     direktiv 2005/10/EF
                  
               
                     
                                 7.1.5.
                              
                              
                                 Ikke-røget fiskekød (muskelkød) (8)
                                 
                              
                           
                  
                     2,0
                  
                  
                     direktiv 2005/10/EF
                  
                  
                     direktiv 2005/10/EF
                  
               
                     
                                 7.1.6.
                              
                              
                                 Ikke-røgede krebsdyr og blæksprutter
                              
                           
                  
                     5,0
                  
                  
                     direktiv 2005/10/EF
                  
                  
                     direktiv 2005/10/EF
                  
               
                     
                                 7.1.7.
                              
                              
                                 Toskallede bløddyr
                              
                           
                  
                     10,0
                  
                  
                     direktiv 2005/10/EF
                  
                  
                     direktiv 2005/10/EF«
                  
               
      
         (1)  Se side 15 i denne EUT.
      
         (2)  De angivne grænseværdier er for benzo(a)pyren, der anvendes som markør for forekomsten og virkningen af kræftfremkaldende PAH. Foranstaltningerne udgør derfor en fuldstændig harmonisering af bestemmelserne om PAH i de anførte levnedsmidler i alle medlemsstater. Kommissionen reviderer grænseværdierne for PAH i de anførte levnedsmiddelkategorier senest den 1. april 2007 på baggrund af udviklingen i den videnskabelige og tekniske viden om benzo(a)pyren og andre kræftfremkaldende PAH i levnedsmidler.
      
         (3)  Kakaosmør er ikke omfattet af denne kategori, mens undersøgelserne af forekomsten af benzo(a)pyren i kakaosmør står på. Denne undtagelse revurderes senest den 1. april 2007.
      
         (4)  Babymad og forarbejdede levnedsmidler baseret på cerealier til spædbørn og småbørn som defineret i artikel 1 i Kommissionens direktiv 96/5/EF. Grænseværdien vedrører produktet, som det sælges.
      
         (5)  Modermælkserstatninger og tilskudsblandinger som defineret i artikel 1 i direktiv 91/321/EØF. Grænseværdien vedrører produktet, som det sælges.
      
         (6)  Diætpræparater til særlige medicinske formål som defineret i artikel 1, stk. 2, i direktiv 1999/21/EF. Grænseværdien vedrører produktet, som det sælges.
      
         (7)  Fisk og fiskerivarer som defineret i kategori b), c) og f) i tabellen i artikel 1 i forordning (EF) nr. 104/2000.
      
         (8)  Fisk som defineret i kategori a) i tabellen i artikel 1 i forordning (EF) nr. 104/2000.